تورکیه، آوروپا بیرلیگی ایله ویزا معافیتینی تامین ائتمک اوچون پروسه‌نی سرعتلن‌دیرمک قراری آلدی.
ویزا معافیتی اوچون یئرینه یئتیریلمه‌سی واجیب اولان سون 7 معیاری تاماملاما مسئله‌سینده آتیلا‌جاق آددیم‌لار معیینلشدیریلیب.
تورکیه‌نین آتاجاغی آددیم‌لار خاریجی ایشلر ناظیری مولود چاووش اوغلو، آی ناظیری و باش موذاکیره‌جی عمر چلیک، عدلیه ناظیری عبدلحمید گول و ایچ ایشلر ناظیری سولیمان سوی‌لو آراسیندا کئچیریلن گؤروشمه‌ده تصدیق اولونوب.
ناظیرلر، آوروپا بیرلیگینه تقدیم اولونا‌جاق اولان موضع سندی موضوعسوندا گؤروش بیرلیگینه یئتیشدی.
سؤز قونوسو موضع سندی، پرزیدنت رجب طیب اردوغانین تصدیقینه تقدیم اولونا‌جاق.
ان آغیر معیار، تروریزمله موباریزه‌یه دایر قانون‌لاردا دییشیک‌لیگه گئدیلمه‌سی.
دیگر معیارلار آراسیندا، بیومتریک پاسپورت ایله آوروپا بیرلیگی پولیس تشکیلاتی یوروپول ایله اوپراسیونل امکداش‌لیق موقاویله‌سی کئچیریلمه‌سی یئر آلیر.
اردوغان، 4 ناظیرین تعیین ائتدیگی یول پلانینی قبول ائتسه، خاریجی ایشلر ناظیری چاووش اوغلو موضع سندینی 12 دسامبردا آوروپا بیرلیگی خاریجی ایشلر ناظیرلری توپلانتی‌سیندا تقدیم ائده‌جک.
